Antifascistisk aktion (Ruotsi)

Antifascistisk aktion eli AFA (myös Antifa) on ruotsalainen äärivasemmistolainen ulkoparlamentaarinen verkosto, joka on osa samannimistä eurooppalaista verkostoa. Verkosto koostuu militanteista antifasisteista, joiden aatteelliset juuret ovat sosialismin eri muodoissa. AFA:n perimmäinen tavoite on kumota nykyinen yhteiskuntajärjestys vallankumouksen avulla ja luoda yhteiskunta ilman valtiota ja yhteiskuntaluokkia.Antifascistisk aktion. http://www.antifa.se Näennäisestä vallankumouksellisuudesta ja valtion vastaisuudesta huolimatta Ruotsin AFA on todettu tekevän yhteistyötä vallitsevan järjestelmän kanssa muun muassa rasismin ja syrjinnän vastaisessa toiminnassa. Verkosto pyrkii taistelemaan nationalistisen liikkeen jäseniä vastaan, mutta sen toimet kohdistuvat myös sellaisiin viranomaisiin, yrityksiin ja luottamustehtävissä toimiviin poliitikoihin, jotka AFA:n mielestä osallistuvat sortavan yhteiskuntajärjestyksen ylläpitämiseen.Korsell, L., Olsson, J., Nyqvist, A. et al. Våldsam politisk extremism. https://web.archive.org/web/20111116103708/http://www.sakerhetspolisen.se/download/18.5bf42a901201f330faf80002541/valdsampolitiskextremism.pdf

AFA:n toiminta on joissain tapauksissa ollut väkivaltaista, ja järjestö on syyllistynyt muun muassa tuhopolttoihin, pahoinpitelyihin ja uhkauksiin vastustajinaan pitämiänsä tahoja kohtaan. AFA:n mukaan väkivalta on yksi keinoista saavuttaa järjestön tavoite.Antifascistisk aktion. Aktivitetsguide för antifascister. http://www.antifa.se/files/aktivitetsguide.pdf Ruotsin turvallisuuspoliisin mukaan AFA on yksi autonomisen vasemmiston johtavista järjestöistä. Vaikka järjestöä ei nähdäkään uhkana Ruotsin demokraattiselle järjestelmälle, se nähdään vakavana uhkana yksittäisiä henkilöitä kohtaan.AFA inget hot mot demokratin enligt SÄPO. LNY (Gävle). http://gavle.lny.se/afa-inget-hot-mot-demokratin-enligt-sapo-6574/ 

Ruotsin AFA toimi hyvin läheisessä suhteessa vuonna 2015 lakkautetun äärivasemmistolaisen ja militantin Revolutionära Frontenin kanssa. Niistä on käytetty yhteisnimitystä AFA Revolutionära Fronten (RF). Myös Revolutionära Front on syyllistynyt väkivaltarikoksiin.

Historia

Autonominen vasemmisto alkoi 1990-luvun alussa kiinnittää yhä enemmän huomiota kasvavaan Valkoinen ylivalta -liikkeeseen. Syynä tähän olivat luultavasti raa'at väkivaltarikokset ja toimet, jotka kohdistuivat noin 15 pakolaisten vastaanottokeskukseen. Kyseiset rikokset loivat pohjan autonomiselle antifasismille.

Nimi Antifascistisk aktion tuli ensimmäisen kerran esille vuonna 1991 kuningas Kaarle XII:n kuoleman vuosipäivänä järjestettyjen vastamielenosoitusten yhteydessä, mutta koko Ruotsin kattava verkosto perustettiin vasta vuonna 1993, jolloin tavoitteena oli anarkismin parempi organisointi.

Ideologia

AFA-verkosto on vallankumouksellinen, sosialistinen liike, jonka tavoitteena on yhteiskunta ilman valtiota ja luokkia. Liike uskoo luokkataisteluun. Tarkoitus on korvata parlamentarismi anarkososialistisen mallin mukaisella suoralla kansanvallalla.

AFA-ryhmien yhteinen nimittäjä on tahto taistella seksismiä, kapitalismia, rasismia ja homofobiaa vastaan. AFA kuvaa itseään militantiksi, mikä määritellään valmiutena puolustaa itseään ja ihanteitaan tekemättä kompromisseja ja päättämällä itse, mikä on oikein ja mikä väärin.

AFA:n omien verkkosivujen mukaan siitä huolimatta, että heitä toisinaan syytetään siitä, että he uskovat väkivallan välttämättömyyteen kamppailussa fasismia vastaan, heillä ei ole tarvetta keräillä poliittisia pisteitä, kalastella ääniä tai saada myönteisiä arvioita porvarilliselta medialta. 

Organisaatio ja toiminta

AFA:lla ei ole keskushallintoa tai -johtoa, vaan järjestön toiminta perustuu puhtaasti verkostoihin. AFA-verkoston pääasiallinen tehtävä on vaihtaa tietoja, jakaa kokemuksia ja koordinoida toimintaa paikallisryhmien välillä. Järjestöllä kuitenkin on tietynlainen rakenne, ja joka vuosi järjestetään maanlaajuisia kokoontumisia, joissa määritellään toiminnan suuntalinjoja ja päätetään tärkeysjärjestyksistä, mikä joskus johtaa kansallisten kampanjoiden järjestämiseen. Kaikki AFA-ryhmät eivät kuitenkaan ole osa maanlaajuista verkostoa.

Maanlaajuiseen verkostoon kuuluvat AFA:n omien verkkosivujen mukaan:
 AFA Gävle
 AFA Göteborg
 AFA Helsingborg
 AFA Jönköping
 AFA Malmö
 AFA Skaraborg
 AFA Stockholm (eräissä yhteyksissä myös afasthlm)
 AFA Uppsala
 AFA Data (vastaa verkoston tietoteknisistä asioista)
Sellaisia AFA-ryhmiä, joita ei pidetä Antifascistisk Aktion Sverigen paikallisryhminä, ovat muun muassa:
 AFA-kilo (Tukholma)

 AFA-Julia (Malmö)

 AFA-Vellinge
AFA on osallistunut Ruotsissa monenlaiseen yhteistyötoimintaan rasismia vastustavan Nätverket mot rasism -verkoston ja erilaisten paikallisryhmien kanssa. AFA tekee myös yhteistyötä muiden eurooppalaisten rasisminvastaisten verkostojen kanssa.

AFA:n toimintaan kuuluu niin mielipiteenmuodostusta mainoksien ja mielenosoitusten avulla kuin suoraa toimintaa, joka voi käsittää myös vahingonteon ja pahoinpitelyt ("fyysiset kohtaamiset"). AFA itse on sitä mieltä, että väkivaltaiset toimet ovat vain pieni osa järjestön toimintaa. Mielipiteenmuodostukseen kuuluu esimerkiksi yleisön tiedottaminen henkilöistä, jotka ovat kansallissosialisteja ja protestien järjestäminen kansallissosialistisia kokoontumisia vastaan. Toimintaan kuuluu joskus myös keskustelua sellaisten vanhempien kanssa, joiden lapset ovat liittyneet kansallissosialistisiin liikkeisiin.Schwartz, E. (toim.). Fokus: Olaglig aktivism. Göteborgs fria tidning. http://www.goteborgsfria.nu/extern/epaper/gft/GFTI-09-10-30/pdfs/7.pdf

AFA:lla on myös tiedusteluyksikkö, AFA dokumentation, joka ylläpitää tietoja äärioikeistosta.Fokus (2007-11-29). Extremistorganisationerna. http://www.fokus.se/2007/11/extremistorganisationerna/ Yksikön materiaaleja käyttävät joskus myös toimittajat ja lehdet.Daniel Poohl (2006). Bild av kampanjande sverigedemokrater. Oreda. http://www.socialistiskapartiet.se/e107_files/downloads/oreda_16.pdf AFA dokumentation on myös kirjoittanut ruotsalaisten kansallissosialistien uusista organisaatiomalleista antologiaan Brunt!, joka kertoo äärioikeistolaisista liikkeistä.Karlsson, T. (2007-09-27). Nyanserade bilder av bruna fält. Ny Tid. https://archive.is/20120524155129/http://www.nytid.fi/arkiv/artikelnt-684-5429.html Vuonna 2004 AFA dokumentation tunkeutui äärioikeistolaisia teoksia kustantavan Nordiska förlaget -kustantamon tietokoneille ja sai haltuunsa heidän asiakaslistansa.Karlsson, P. ja Larsson, K. (2004-12-15?2005-01-12). Splittring bakom mindre Salem-marsch. Arbetaren (nro 51–53/04). http://www.arbetaren.se/2004/51%D053/nyhet3.html

AFA:n toiminta

Työskentelytapa

AFA on tunnettu siitä, että se on ottanut vastuulleen laittomia hyökkäyksiä, jotka ovat kohdistuneet nationalistiseen liikkeeseen kuuluvien poliittisten puolueiden ja järjestöjen edustajiin. Hyökkäykset ovat kohdistuneet muun muassa Kansallisdemokraatteihin (Nationaldemokraterna), Ruotsidemokraatteihin (Sverigedemokraterna) ja Ruotsalaiseen vastarintaliikkeeseen (Svenska motståndsrörelsen). Järjestö on myös hyökännyt eduskunnassa istuvia Kristillisdemokraatteja (Kristdemokraterna) ja Keskustapuoluetta (Centerpartiet) vastaan.Aftonbladet (2009-09-13). Slåss med knogjärn. Aftonbladet. http://www.aftonbladet.se/nyheter/article5784027.abAntifascistisk aktion (2006). Verksamhetsberättelse 2006. http://www.antifa.se/index.php?p=1&id=139

AFA toimii suoran toiminnan periaatteen mukaisesti ja soveltaa eri toimintatapoja tilanteen mukaan, vaikka toiminta sisältäisikin lain ja järjestyksen rikkomista. AFA:n mukaan väkivalta on väistämätöntä taistelussa kansallissosialismia ja kapitalismia vastaan. Nämä toimintatavat ovat joissakin tapauksissa johtaneet selkkauksiin poliisin kanssa. Järjestön laatimassa oppaassa todetaan, että väkivalta on eräs keino saavuttaa järjestön tavoite.

AFA ylläpitää rekisteriä yksityishenkilöistä, jotka ovat järjestön vastustamien puolueiden ja järjestöjen jäseniä tai toimivat niissä aktiivisesti. AFA tiedottaa yhdistyksiä ja työpaikkoja kyseisten henkilöiden mielipiteistä, mikä saattaa johtaa siihen, että henkilöt suljetaan ulkopuolelle tai syrjäytetään työstään ja yhdistystoiminnasta.http://sverigesradio.se/sida/artikel.aspx?programid=3098&artikel=3611798 Rekisteri sisältää muun muassa henkilöiden nimiä, osoitteita, henkilötietoja ja tietoa heidän suhteistaan muihin.http://sverigesradio.se/sida/gruppsida.aspx?programid=3098&grupp=10751&artikel=3611788 Ihmisten rekisteröinnin tavoitteena on tietojen avulla pakottaa äärioikeistolaisia jättämään järjestönsä.

Useimmat AFA-aktivistit ovat halunneet pysyä nimettöminä. Syyksi siihen on ilmoitettu jäsenien henkilökohtaisen turvallisuuden suojaaminen. Poikkeuksena tästä on Salka Sandén, joka kertoo kirjassaan Deltagänget ajastaan järjestön jäsenenä.Ekman, Kajsa E. (2007-06-14). Salka Sandén: "Deltagänget". Dagens Nyheter. http://www.dn.se/DNet/jsp/polopoly.jsp?d=1353&a=660962

Kirjan Extremister kirjoittanut Magnus Sandelin on analysoinut poliittisia ääriryhmiä ja kirjoittaa, että AFA-verkoston sisällä vallitsee ajatus siitä, että järjestön harjoittama väkivalta on oikeutettua. Sandelin sanoo, että AFA hyödyntää itse luomaansa "väkivaltapääomaa" uhkaillakseen ja harjoittaakseen väkivaltaa toisin ajattelevia kohtaan.Magnus Sandelin (2008-05-09). Ett naivt etablissemang blundar for vänstervåld. Expressen. http://www.expressen.se/debatt/1.1154283/ett-naivt-etablissemang-blundar-for-vanstervald. Läst 2010–06-25

Ulkopuolisten näkemys AFA:sta

Muut järjestöt

AFA:a ovat kritisoineet sellaiset järjestöt, joiden ajatellaan kuuluvan vallankumouksellisiin ja reformistisiin liikkeisiin.Björkman, T. (2002). Anarkistisk provokation. Proletären (nro 50).Anders Carlsson (2009). Israels bästa vänner. Proletären (11/2009). http://proletaren.se/utrikes/mellanostern/israels-basta-vannerEspvall, M. (2001). Anti Fascistisk Aktion ? socialistiska kämpar eller terrorister?. Röda Rummet (3/2001). http://www.socialistiskapartiet.se/e107_plugins/content/content.php?content.639 Offensiv (2006-01-12). Anti Fascistisk Aktion ? socialistiska kämpar eller terrorister?. Offensiv (nro 682). http://www.socialisterna.org/offensiv/arkiv/682/vara.html  AFA:n liikkumatila ja tuki Ruotsin vasemmiston keskuudessa väheni voimakkaasti Göteborgin vuoden 2001 mielenosoitusten jälkeen.

Ruotsin turvallisuuspoliisi

Ruotsin turvallisuuspoliisi pitää AFA:a yhtenä tärkeimmistä järjestöistä autonomisen vasemmiston keskuudessa. Järjestön ei katsota uhkaavan Ruotsin demokraattista järjestelmää, mutta sitä pidetään vakavana uhkana tiettyjä henkilöitä kohtaan. Turvallisuuspoliisi sanoo AFA:n kannattajien kartoittavan laajamittaisesti Valkoinen ylivalta -liikkeen jäseniä, tekevän uhkauksia ja hyökkäyksiä yksittäisiä henkilöitä vastaan sekä puolustavan militantteja ja symbolisia toimia.Säkerhetspolisen (2010-06-09). Politiskt extremism - Aktörer inom den autonoma miljön. http://www.sakerhetspolisen.se/forfattningsskydd/politiskextremism/autonomamiljon/aktorer.4.7671d7bb110e3dcb1fd80004645.html 

Maaliskuun 7. päivä vuonna 2008 turvallisuuspoliisi julkaisi kuntien ja valtion luottamushenkilöihin kohdistuvia uhkia käsittelevän raportin. Raportissa todetaan, että Ruotsidemokraatteihin "kohdistuu jatkuvasti uhkauksia ja tekoja, joiden takana on joko AFA tai henkilöt, jotka käyttävät AFA:n symboleita". Turvallisuuspoliisi kirjoittaa myös, että mainitun toiminnan "pääasiallinen tarkoitus vaikuttaa olevan se, että poliitikot saataisiin jättämään virkansa".22. Säkerhetspolisen (2008-03-07). Hot mot förtroendevalda ny rapport. http://www.sapo.se/publicerat/nyhetsarkiv/nyheter2007/hotmotfortroendevaldanyrapport.5.59a6ce1f116807f34088000356.html

Väkivalta

Tammikuussa 2006 AFA hyökkäsi Norrköpingin maahanmuuttovirastoon ja uhkaili yksittäisiä työntekijöitäTeresia Dunér: Afa riktar ilska mot Migrationsverket SVT 10 januari 2006..
Muutama päivä ennen kansallispäivää kesäkuussa 2006 AFA yritti estää 200 ihmisen voimin äärioikeistolaisten marssin Tukholmassa. Poliisi ja AFA:n jäsenet kahinoivat poliisin pysäytettyä AFA:n toimet Kungsholmenissa. Ryhmä pyrki estämään marssin muodostamalla ihmisketjun ja tukkimalla kahden kadun risteyksen. Poliisi kuljetti AFA:n aktivistit, joista moni oli naamioitunut, linja-autoilla eri paikkoihin muutaman kilometrin päähän tapahtumapaikasta. Kuusi ihmistä pidätettiin.
Kansallispäivänä 2006 AFA hyökkäsi Jönköpingissä Ruotsidemokraattien kimppuun "pesäpallomailalla tai vastaavalla" poliisin mukaanAnders Malmström ja Niklas Orrenius: Polis varnade krögare för politisk fest  23.3.2006..
Kesäkuussa 2006 AFA löi rikki kristillisdemokraattien huoneiston ikkunaruutuja Kalmarissa.Claes Pettersson: Slåss med knogjärn Aftonbladet 13.9.2009.
Lokakuussa 2006 AFA uhkasi estää kunnanvaltuuston kokouksen Göteborgissa, koska Ruotsidemokraatteja oli valittu. Kokouksen pitäminen vaati miljoona kruunua vaatineen poliisioperaation.Aktivister försökte stoppa möte med Sverigedemokrat  DN 2 november 2006.
Vuonna 2006 kaksi AFA-kytköksistä henkilöä syyllistyi hampurilaisravintolan tuhopolttoon.
Heinäkuussa 2007 AFA uhkaili ja hyökkäsi maahanmuuttoasioiden tuomarin kimppuun Göteborgissa. Tuomarin ulko-oveen löytiin kirves, talo spraymaalattiin. Internetiin levitettiin tuomarin ja hänen kollegoittensa henkilötietoja.Domare som utvisat irakier attackerades Dagens Nyheter 31 juli 2007.
Kesällä 2007 veitsin aseistautuneet miehet hyökkäsivät Ruotsindemokraattien entisen nuorisojohtajan Martin Kinnusen (tuolloin 24-vuotias) kotiin. Siellä ollutta tyttöystävää uhattiin veitsellä, hänet sidottiin teipillä ja heitettiin rappukäytävään; joskin hänen vammansa jäivät lieviksiDN: Veitsimiehet hyökkäsivät ruotsalaispoliitikon kotiin, YLE 16.8.2007. En voi syödä enkä voi nukkua. Tuntuu koko ajan siltä kuin olisin hajoamassa, tyttöystävä kertoi myöhemminSäpo: Hot och våld mot sd ökar, Expressen 16.8.2007. Kinnunen tyttöystävineen pahoinpideltiin raa'asti myöhemminkinM och FP måltavla för vänsterextrema, SvD 9.6.2009. Jälkimmäisen pahoinpitelyn suoritti iso AFA-joukkio, jossa olivat mukana tyttöystävän pahoinpitelijät.Misshandlad sd-topp har flyttat till Tyskland , Nyheter24.se 11/12 2009 Saadakseen elää rauhassa Kinnunen luopui politiikasta ja muutti Saksaan.
Heinäkuussa 2007 AFA teki yllätyshyökkäyksen takaapäin uusnatsien kimppuun Tukholman Södermalmin kaupunginosassa. Käsirrysyyn osallistui 30–40 nuorta. Kukaan ei loukkaantunut, mutta poliisi lisäsi kahakan johdosta AFA:n tarkkailua.
 Elokuussa 2008 AFA levitti Uppsalassa ilmoituksia, joissa oli uhrin nimi ja kuva ja ihmisiä kehotettiin pahoinpitelemään tätä. Palkkioksi AFA lupasi 500 kruunua ja ilmaisen "knogjärn" (nyrkkiraudan).http://www.svt.se/svt/jsp/Crosslink.jsp?d=22620&a=1221280&lid=puff_1221455&lpos=rubrik Ruotsin TV
 Joulukuussa 2008 AFA osallistui mellakointiin Rosengårdissa.
 Helmikuussa 2009 AFA pahoinpiteli kansallisdemokraattisen poliitikon nimeltä Vávra Suk. Poliisi otsikoi tapahtumasta "murhayrityksenä"Expressen: Afa tar på sig våld mot ND-politiker .
 8. maaliskuuta 2009 AFA-Tukholman ja Vallankumouksellisen rintaman väki heitti väripommeja kristillisdemokraattien kansliaanClaes Pettersson: Slåss med knogjärn Aftonbladet 13 september 2009..
 Joulukuussa 2013 AFA Revolutionary Frontin yksi perustajista Joel Bjurströmer Almgren puukotti Ruotsin vastarintaliikkeen jäsentä selkään mielenosoituksen yhteydessä. Hän sai teostaan 6,5 vuoden vankeusrangaistuksen. Aikaisemmin hän on syyllistynyt useisiin rikoksiin, myös asteiltaan törkeisiin väkivaltarikoksiin. Hänet on tuomittu myös 14-vuotiaan pojan hyväksikäytöstä. Teko ei ollut poliittinen. 
 30. elokuuta 2014 AFA:n epäillään pahoinpidelleen Tukholmassa vasemmistolaismiehen, joka oli tullut Ruotsalaisten puolueen vaalitilaisuutta vastustavaan mielenosoitukseen. Välikohtaus syntyi, kun AFA aloitti mellakoimaan paikalle tulleita poliiseja vastaan. Mielenosoittaja protestoi AFA:n väkivaltaista käytöstä, jolloin AFA hyökkäsi hänen kimppuunsa. 23-vuotias epäitly on Ruotsin turvallisuuspoliisin mukaan Antifascistisk aktionin jäsen, kuten muutkin paikalta tavatut 15 mellakoitsijaa. Osa heistä kuuluu myös äärivasemmistolaiseen Revolutionary Frontiin.
 6. kesäkuuta 2015 epäilty, joka on AFA:n keskeisiin henkilöihin kuuluva 26-vuotias mies, pahoinpiteli nuoren naisen Huddingessa. Teon motiivin uskotaan liittyneen vasemmistolaisaktiiveihin kuuluvan naisen kirjoituksiin sosiaalisessa mediassa, jotka eivät miellyttäneet Antifaa.
 Vuonna 2015 erästä toista AFA:n keskeisiin henkilöihin kuuluvaa 38-vuotiasta naista epäiltiin pahoinpitelystä Göteborgissa. Tämänkin teon uhrit ovat vasemmistolaisia.
 Heinäkuussa 2016 AFA:n jäsenet hyökkäsivät Tukholman keskustassa Soldiers of Odin -katupartion kimppuun. Kaksi Soldiers of Odin -ryhmän jäsentä sai iskuja, ja yksi heistä vietiin sairaalaan. Poliisi pidätti tapauksen johdosta 21-vuotiaan miehen epäiltynä törkeästä pahoinpitelystä ja aselakirikoksesta. Pidätetyllä AFA:n jäsenellä oli mukanaan paprikasumutin.
 Tammikuussa 2017 uutisoitiin AFA:n ja Soldiers of Odin -ryhmän välisestä yhteenotosta Jönköpingissä, mihin osallistui ainakin 15 henkeä. Yhteensä 12 AFA:n jäsentä pidätettiin pahoinpitelyistä epäiltynä. Poliisi kertoi, että AFA:n hyökkäsi Soldiers of Odinin kimppuun muun muassa lasipulloin. Tapauksessa oli kolme asianomistajaa, Soldiers of Odinin jäseniä.

Ei-väkivaltaisia iskuja
Joulukuussa 2019 humalainen 30-vuotias mies liimasi Ruotsin kansallismuseossa Tukholmassa Antifan tarran Gustaf Cederströmin maalaamaan yli 130 vuotta vanhaan Kaarle XII:n ruumissaatto -tauluun. Mies liimasi tauluun mustavalkoisen tarran, jossa on pääkallon kuva ja tekstit ”ANTIFA” ja englanninkielinen teksti, jonka merkitys on suomeksi 'On ok tappaa natseja'. Mies pyrki teollaan ärsyttämään uusnatseja ja yritti paeta paikalta. Teosta ei pystytty entisöimään täysin. Teos on yksi Ruotsin arvokkaimmista, ja miestä syytettiin vuotta myöhemmin törkeästä vahingonteosta. 

 Katso myös 
 Antifaschistische Aktion

 Lähteet 

 Aiheesta muualla 
 Antifascistick Aktionin kotisivut
 AFA Stockholm Twitterissä
 AFA Uppsala Twitterissä
Luokka:Antifasismi
Luokka:Ruotsalaiset järjestöt
Luokka:Äärivasemmisto